cyanic-selkie/wikianc huggingface dataset:
தசுக்கன் ஒழுங்கு
thumb|right|அன்ட்ரியா பல்லாடியோவின் நூலில் (1570) காணப்படும், தசுக்கன் ஒழுங்கைக் காட்டும் வரைபடம் தசுக்கன் ஒழுங்கு என்பது, செந்நெறிக் காலக் கட்டிடக்கலை ஒழுங்குகளுள் ஒன்றாகக் கருதப்படும் ஒரு ஒழுங்கு ஆகும். இந்த ஒழுங்கு பற்றிய விபரங்கள் டோரிய ஒழுங்கு, அயனிய ஒழுங்கு, கொறிந்திய ஒழுங்கு ஆகியவற்றைப் போல மிகப் பழைய கட்டிடக்கலை நூல்களில் காணப்படவில்லை. இது பற்றிய விபரங்களைக் கிபி 16 ஆம் நூற்றாண்டிலேயே அக்காலத்து இத்தாலியக் கட்டிடக்கலைக் கோட்பாட்டாளர்களால் செந்நெறிக் கட்டிடக்கலை நூல்களில் எழுதினர். இத்தாலியரான செபசுத்தியானோ செர்லியோ தமது கட்டிடக்கலை பற்றிய நூலில் (1537௫1) தசுக்கன் ஒழுங்கு உட்பட ஐந்து ஒழுங்குகளையும் பற்றி விரிவாக விளக்கியுள்ளார். அன்ட்ரியா பல்லாடியோவும் தசுக்கன் ஒழுங்கு குறித்த விபரங்களைத் தந்துள்ளார். இவ்விரு அறிஞர்களின் நோக்கில், தசுக்கன் ஒழுங்கு கிரேக்க டோரிய ஒழுங்கு, அயனிய ஒழுங்கு என்பவற்றைவிடக் காலத்தால் முந்தியது. அவர்கள் காலத்தில் கிடைக்கக்கூடியதாக இருந்த பல வரலாற்று எடுத்துக்காட்டுகளைக் கொண்டு தமது வாதங்களை முன்வைத்து உள்ளனர். எனினும் தசுக்கன் ஒழுங்கின் காலம் குறித்த கருத்து வேறுபாடுகள் இன்றுவரை உள்ளன.
தசுக்கன் ஒழுங்கில், தூண்கள் எளிமையான அடித்தளத்துடன், தவாளிகள் அற்றவையாக உள்ளன. தலைப் பகுதியும் அதற்கு மேலுள்ள பகுதியும் அழகூட்டல்கள் எதுவும் இன்றி இருக்கின்றன. Serlio alone gives a stockier proportion of 1:6. எளிமையான தலைப்பகுதிக்குக்கீழே தூணில் ஒரு வளையம் இருக்கும். இதன் எளிமையில் இது டோரிய ஒழுங்கை ஒத்துள்ளது. ஆனால், இதன் அளவுவிகிதங்கள் அயனிய ஒழுங்கைப்போன்று அமைந்துள்ளன. இந்த ஒழுங்கு, படைத்துறைக் கட்டிடங்கள், களஞ்சியக் கட்டிடங்கள் போன்றவற்றுக்கே பெரிதும் பொருத்தமானவை எனக் கருதப்படுகின்றது.
மேற்கோள்
பகுப்பு:செந்நெறிக் கட்டிடக்கலை
பாரக்கந்து
பாரக்குந்து என்பது கன்னியாகுமரி மாவட்டம் மருதங்கோடு எனுமிடத்திலிருந்து மூன்று கிலோ மீட்டர் தொலைவிலுள்ள ஊராகும். திராவிட சிற்பக்கலை பாணியில் ,தென்னிந்திய இந்து கோவில்களை ஒத்திருக்கும் வகையில், ஓர் அழகான கத்தோலிக்க கிருத்துவ ஆலயம் கட்டப்பட்டுள்ளது.வழிபாட்டுக்குரிய இடத்திற்கு மேல் ஒரு ஸ்தூபி-தூண்- காணப்படுகிறது. உட்புறம் இந்து கோவில்களில் செதுக்கிப்பட்டு வைக்கப்பட்டுள்ள கல்தூண்களைப் போன்று ,கருங்கற்களாலான தூண்கள் உள்ளன.ஆலயத்தில் சலவைக் கற்களாலான சன்னல்களை கொண்டுள்ளன. சன்னலிலுள்ள பின்னற் பூ வேலைப்பாடுகளை கொண்ட சலவைக்கற்கள் அனைவராலும் வியப்புடன் பார்க்கப் படுகின்றன.
நெசவுத் தொழில் பயிற்சிப் பள்ளி ஒன்று உள்ளது.பனைத்தொழில் ,அதனைச் சார்ந்த தொழில்களும் மக்களின் முக்கியத் தொழிலாகும்.கருப்புக்கட்டி உற்பத்தியும் சிறப்பாக நடைபெறுகிறது.
தமிழ்நாடு மாவட்ட விவரச்சுவடி. -அரசு வெளியீடு. பக்கம் 1370
பகுப்பு:கன்னியாகுமரி மாவட்டத்திலுள்ள கிராமங்கள்
கல்லடா படகுப் போட்டி
கல்லடா ஜலோத்சவம் (കല്ലട ജലോത്സവം) என்பது தென்னிந்திய மாநிலமான, கேரளத்தின், கொல்லம் மாவட்டத்தில், ஓணம் (28 ஆம் ஓணம்) விழாவுகுப் பிறகு 28 நாட்களில் மன்ரோ துருத்துவில் கல்லடையாற்றில் நடைபெறும் ஒரு வள்ளங்களி (படகுப் போட்டி ) ஆகும். கல்லடை ஆற்றின் நேரான பகுதியில் (நெட்டையம்) படகுப் போட்டி நடத்தப்படுகிறது. இந்நிகழ்ச்சியின் போது பல்வேறு துறைகளில் பிரபலமான சாதனையாளர்கள் கௌரவிக்கப்படுகிறார்கள்.
போட்டிகளுக்கு முன்னதாக வண்ணமயமான படகோட்டம் மற்றும் போட்டியில் கலந்துகொள்ளும் படகுகளின் வெகுஜன ஊர்வலம் ஆகியவை நடக்கும்.
நிகழ்வு பற்றி
படகுப் போட்டி என்பது ஆண்டுதோறும் நடக்கும் நிகழ்வாகும், இது ஓணத்துக்கு (28 ஆம் ஓணம்) 28 நாட்களுக்குப் பிறகு நடக்கிறது.
படகுகள்
போட்டியில் ஐந்து இருட்டுக்குத்தி அ தகுதி கொண்ட படகுகள் மற்றும் வெப் ஆப் படகுகள் உட்பட 12 பாம்புப் படகுகள் கலந்துகொள்கின்றன.
கோப்பைகள் மற்றும் பரிசுத் தொகை
வென்றவர்கள், கல்லாடா சுழல் கோப்பையும்   100,000  50,000,  25000,  15,000 ஆகியவை முதல் நான்கு இடங்களில் வருபவர்களுக்கும், மேலும்  50,000 பரிசானது ஒவ்வொரு அணிக்கும் ஊக்கப் பரிசாக வழங்கப்படும்.
குறிப்புகள்
பகுப்பு:கேரளத்தில் நடக்கும் படகுப் போட்டிகள் பகுப்பு:கொல்லம் மாவட்டம்
கனகசபை குணரத்தினம்
'''கே. குணரத்தினம் (K. Gunaratnam, KG) ) என அழைக்கப்பட்ட கனகசபை குணரத்தினம்''' (சூலை 30, 1917 - ஆகத்து 9, 1989) இலங்கைத் திரைப்படத் தயாரிப்பாளரும், விநியோகத்தவரும், தொழிலதிபரும் ஆவார். பல சிங்களத் திரைப்படங்களைத் தயாரித்துள்ளார்.
வாழ்க்கைச் சுருக்கம்
யாழ்ப்பாணம், அரியாலையைப் பிறப்பிடமாகக் கொண்டவர் குணரத்தினம். இவரது மூதாதையர் நல்லூரைச் சேர்ந்தவர்கள்.
திரைப்படத் துறையில்
பல இந்தியத் திரைப்படங்களை சிங்களத்துக்கு மொழிமாற்றம் செய்து வெளியிட்டு வந்த குணரத்தினம், இந்தியாவில் சிங்களத் திரைப்படங்கள் தயாரிப்பது நிறுத்தப்பட்டவுடன், 1953 ஆம் ஆண்டில் இலங்கையில் சொந்தமாக ஒரு திரைப்படக் கலையகம் ஒன்றைத் தொடங்கி சிங்களப் படங்களைத் தயாரிக்க ஆரம்பித்தார். சுஜாதா என்ற இவரது முதலாவது சிங்களத் திரைப்படம் பெரு வெற்றி பெற்றது. ஆரம்பித்த சில ஆண்டுகளுக்குள் 25 இற்கும் அதிகமான திரைப்படங்களைத் தயாரித்தார். சினிமாஸ் தியேட்டர்ஸ் என்ற நிறுவனத்தை ஆரம்பித்து நாடு முழுவதும் பல திரையரங்குகளை நிறுவினார். இதனால் இவர் பிரபலமாக "சினிமாஸ் குணரத்தினம்" என அழைக்கப்பட்டார். 1983ம் ஆண்டில் நாட்டில் தமிழர்களுக்கெதிராக இடம்பெற்ற கறுப்பு யூலை வன்முறையின் போது, கொழும்பின் புறநகரான எந்தளையில் அமைந்திருந்த குணரத்தினத்தின் விஜயா ஸ்டூடியோவும் எரிக்கப்பட்டது. இங்கு ஏராளமான சிங்கள, தமிழ்ப் படங்களின் மூலப் பிரதிகள் வைக்கப்பட்டிருந்தன. அனைத்தும் எரிந்து சாம்பலாகியது.
வேறு தொழிற் துறைகள்
இவர் தலைவராக இருந்த நிறுவனங்கள்:
மறைவு
கேஜி என அழைக்கப்பட்ட கே. குணரத்தினம் 1989 ஆம் ஆண்டில் நாட்டில் இடம்பெற்ற சிங்கள இளைஞர்களுக்கு எதிரான அரசு வன்முறைகளின் போது இவர் ஜனதா விமுக்தி பெரமுன தீவிரவாதிகளால் 1989 ஆகத்து 9 இல் கொழும்பில் சுட்டுக் கொல்லப்பட்டார்.
வெளி இணைப்புகள்
பகுப்பு:1989 இறப்புகள் பகுப்பு:1917 பிறப்புகள் பகுப்பு:இலங்கைத் தமிழ்த் தொழிலதிபர்கள் பகுப்பு:யாழ்ப்பாணத்து நபர்கள் பகுப்பு:சிங்களத் திரைப்படத் தயாரிப்பாளர்கள் பகுப்பு:இலங்கையில் படுகொலைகள் பகுப்பு:இலங்கைத் திரைப்படத் தயாரிப்பாளர்கள் பகுப்பு:இலங்கையில் அடையாளம் தெரியாதவர்களால் கொல்லப்பட்டோர் பகுப்பு:இலங்கையில் தனிநபர் தமிழர் படுகொலைகள்
குளிச்சிக்கொல்லை (நாகப்பட்டினம்)
குளிச்சிக்கொல்லை என்பது தமிழகத்தின் கடலோர மாவட்டங்களில் ஒன்றான நாகப்பட்டினம் மாவட்டம், கீழ்வேளூர் வட்டம், பட்டமங்களம் ஊராட்சியில் அதன் கிழக்குப் பகுதியில் அமைந்துள்ளது'''. ''' குழி என்பதற்குப் பள்ளம் என்பது பொருள், கொல்லை என்றால் நிலம் பள்ளமான நிலப்பகுதி என்பது பொருள்.
பிற பகுதிகள்
இந்த ஊரைச் சுற்றிலும் உள்ள இலுப்பச்சி, கம்பந்திடல், நெட்டைத்திடல், நரிமுட்டு, வையாரிமுட்டு போன்ற சுமார் 15 அடி உயரமுள்ள மணல் திடல்கள் உள்ளன.
சான்றுகள்
பகுப்பு:Pages with incorrectly substituted templates
ஜார்ஜ் செம்பர்ஸ் (துடுப்பாட்டக்காரர், பிறப்பு 1884)
ஜார்ஜ் செம்பர்ஸ்  (George Chambers, பிறப்பு: மார்ச்சு 24 1884, இறப்பு: செப்டம்பர் 13 1947), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் நான்கு முதல்தர துடுப்பாட்டப் போட்டிகளில் கலந்து கொண்டுள்ளார். 1903-1905 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
ஜார்ஜ் செம்பர்ஸ் (துடுப்பாட்டக்காரர், பிறப்பு 1884) - கிரிக்க்ட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 19 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1884 பிறப்புகள் பகுப்பு:1947 இறப்புகள்
திருவண்ணாமலை மாவட்டம்
திருவண்ணாமலை மாவட்டம் (Tiruvannamalai district) இந்திய மாநிலமான தமிழ்நாட்டின் 38 மாவட்டங்களில் ஒன்றாகும். இம்மாவட்டத்தின் நிர்வாகத் தலைமையிடம் திருவண்ணாமலை ஆகும்.
வரலாறு
இந்தியாவில் முக்கிய மற்றும் பாரம்பரியமான ஆன்மீக சைவத்தலமாக திருவண்ணாமலை விளங்குகிறது. தமிழ்நாட்டில் மிக அதிக பக்தர்கள் வருகைதரும்கோயில்களில் திருவண்ணாமலையும் ஒன்று. பண்டைய காலத்தில் அண்ணாமலை என்பது அடையமுடியாத மலை என்று பொருள்கொள்ளத்தக்கதாய் இருந்தது. பின்பு இம்மலையின் புனிதத்தன்மையினால் இப்பெயருடன் “திரு” என்ற அடை மொழி முன்னொட்டாக சேர்த்து திருவண்ணாமலை என்று வழங்கப்படுகிறது.அண்ணாமலை மலையும் அதன் மலைவலமும் தமிழர்களால் மிகவும் வணங்கப்பட்டு வருகிறது. கட்டக்கலையிலும், பெருவிழாக்களினாலும் திருவண்ணாமலை கோயில் மிகப் புகழ்பெற்றுள்ளது. ஆண்டு தோறும் நடக்கும் தீபத்திருவிழா தமிழகம் மட்டுமல்லாது தென்னிந்தியாவில் பல பகுதிகளிலிருந்து பக்தர்கள் வருகை புரிகின்றனர்.
இவை தவிர்த்து ஆரணி, தேவிகாபுரம், வந்தவாசி போன்ற பகுதிகள் ஆங்கிலேயர் ஆட்சிக்காலத்தில் முக்கிய கேந்திரமாக விளங்கி வந்துள்ளது. சோழர்களின் கீழ் குறுநில மன்னராக விளங்கிய சம்புவராயர்கள் பின்பு படைவீட்டை தலைமையிடமாகக் கொண்டு தனிஅரசாட்சி அமைத்து ஆண்டுவந்துள்ளார். ஆரணியின் உள்ள கோட்டை கைலாசநாதர் கோயிலும் கோட்டை பகுதிகளும் அதற்கு சாட்சியாக விளங்குகின்றன.
திருவண்ணாமலை மாவட்டம் அன்றைய வட ஆற்காடு மாவட்டத்தில் இருந்து பிரிந்து 1989 ஆம் அண்டு செப்டம்பர் 30 தேதி முதல் இயங்கிவருகிறது.1989 ஆண்டு வட ஆற்காடு மாவட்டம், திருவண்ணாமலை சம்புவராயர் மாவட்டம் மற்றும் வடஆற்காடு வன்னியர்கள் அதிகம் வசிக்கும் மாவட்டம் வன்னிய மன்னன் சம்புராயர் என்று இருந்த பெயரை 1989 வட ஆற்காடு மாற்றியது தமிழக அரசு. பின்னர் 1996 ஆம் ஆண்டின் மாவட்டப் பெயர் மாற்றங்களுக்கு பின் திருவண்ணாமலை மாவட்டமானது. இந்த திருவண்ணாமலை மாவட்டம் அப்போது திருவண்ணாமலை வட்டம், செங்கம் வட்டம், போளூர் வட்டம், ஆரணி வட்டம், வந்தவாசி வட்டம், செய்யார் வட்டம் ஆகிய ஏழு வருவாய் வட்டங்களை உள்ளடக்கி 1989 ஆம் ஆண்டு மாவட்டமாக உருவானது. ஆனால் தற்போது கீழ்பெண்ணாத்தூர் வட்டம், தண்டராம்பட்டு வட்டம், சேத்துப்பட்டு வட்டம், கலசப்பாக்கம் வட்டம், சமுனாமரத்தூர் வட்டம், வெம்பாக்கம் வட்டம் ஆகிய வட்டங்கள் புதியதாக உருவாக்கப்பட்டு தற்போது 12 வருவாய் வட்டங்களை கொண்டுள்ளது. அதேபோல் திருவண்ணாமலை வருவாய் கோட்டம், செய்யார் வருவாய் கோட்டம் என இரண்டு வருவாய் கோட்டங்கள் இருந்தன.தற்போது கடந்த 2017 ஆம் ஆண்டு ஆரணி வருவாய் கோட்டம் புதியதாக உருவாக்கப்பட்டு திருவண்ணாமலை மாவட்டத்தில் மொத்தம் மூன்று வருவாய் கோட்டங்களைக் கொண்டுள்ளது.
புவியியல்
திருவண்ணாமலை மாவட்டம் கிழக்கே காஞ்சிபுரம் மாவட்டம் மற்றும் செங்கல்பட்டு மாவட்டத்தினாலும், வடக்கே வேலூர் மாவட்டத்தினாலும், மற்றும் இராணிப்பேட்டை மாவட்டத்தினாலும், தெற்கே கள்ளக்குறிச்சி மாவட்டம் மற்றும் விழுப்புரம் மாவட்டத்தினாலும் மற்றும் மேற்கே தருமபுரி, திருப்பத்தூர் மாவட்டம் மற்றும் கிருஷ்ணகிரி மாவட்டங்களாலும் சூழப்பெற்ற 6188 சதுர கிலோமீட்டர் பரப்பு கொண்ட 28 வது மாவட்டமாகும்.
இம்மாவட்டத்தில் செய்யாறு, தென்பெண்ணை ஆறு, நாகநதி ஆறு மற்றும் கமண்டல ஆறுகள் பாய்கிறது.
மக்கள் தொகை பரம்பல்
6,188 சதுர  கிலோ மீட்டர் பரப்பளவு கொண்ட இம்மாவட்டத்தின், 2011 ஆம் ஆண்டின் மக்கள்தொகை கணக்கெடுப்பின்படி மொத்த மக்கள்தொகை 24,64,875 ஆகும். அதில் ஆண்கள் 1,235,889 ஆகவும்; பெண்கள் 1,228,986 ஆகவும் உள்ளனர். கடந்த பத்தாண்டுகளில் மக்கள்தொகை வளர்ச்சி விகிதம் 12.75% ஆக உயர்ந்துள்ளது. பாலின விகிதம் ஆயிரம் ஆண்களுக்கு, 994 பெண்கள் வீதம் உள்ளனர். குழந்தைகள் பாலின விகிதம் ஆயிரம் ஆண் குழந்தைகளுக்கு 930 பெண் குழுந்தைகள் வீதம் உள்ளனர். மக்கள்தொகை அடர்த்தி ஒரு சதுர கிலோ மீட்டரில் 398 நபர்கள் வீதம் வாழ்கின்றனர். மாவட்ட சராசரி எழுத்தறிவு 74.21 ஆகவுள்ளது. ஆறு வயதிற்குட்பட்ட குழந்தைகள் 272,569 ஆகவுள்ளனர். இம்மாவட்ட மக்கள் தொகையில் இந்துக்கள் 93.08%, இசுலாமியர்கள் 3.72%, கிறித்துவர்கள் 2.72% மற்றவர்கள் 0.48% ஆக உள்ளனர்.
2011 கணக்கெடுப்பின் படி திருவண்ணாமலை மாவட்ட நகரங்களின் மக்கள்தொகை:
மாவட்ட நிர்வாகம்
திருவண்ணாமலை மாவட்ட ஆட்சித்தலைவர் அலுவலகம் திருவண்ணாமலையின் புறநகர் பகுதியான வேங்கிக்கால் எனுமிடத்தில் அமைந்துள்ளது.
மாவட்ட வருவாய் நிர்வாகம்
இம்மாவட்டம் மூன்று வருவாய் கோட்டங்களும், 12 வருவாய் வட்டங்களும், 54 உள்வட்டங்களும், 1064 வருவாய் கிராமங்களும் கொண்டுள்ளது.
வருவாய் கோட்டங்கள்
இவற்றில் ஆரணி வருவாய் கோட்டம் திருவண்ணாமலை மாவட்டத்தில் அதிக அளவில் வருவாய் ஈட்டித்தரும் கோட்டமாக மற்றும் மக்கள் அடர்த்தி அதிகமாக உள்ள கோட்டமாக விளங்குகிறது.
ஊரக வளர்ச்சி மற்றும் உள்ளாட்சி அமைப்புகள்
இம்மாவட்டம் 34 உறுப்பினர்கள் கொண்ட ஒரு மாவட்ட ஊரக வளர்ச்சி முகமையும், 18 ஊராட்சி ஒன்றியங்களையும், 850 ஊராட்சிகளையும் கொண்டுள்ளது. . மேலும் இம்மாவட்டம் நான்கு நகராட்சிகளையும், 10 பேரூராட்சிகளையும் கொண்டுள்ளது.
காவல்துறை அமைப்புகள்
திருவண்ணாமலை மாவட்டத்தில் சட்டம்- ஒழுங்கு மற்றும் பாதுகாப்புப் பணிகளுக்கான காவல்துறையில் மாவட்டக் காவல்துறைக் கண்காணிப்பாளர் அலுவலகம் ஒன்றும், இதன் கீழ் திருவண்ணாமலை, ஆரணி, போளூர், செங்கம், செய்யார், வந்தவாசி ஆகிய 6 இடங்களில் காவல்துறைத் துணைக் கண்காணிப்பாளர் அலுவலகங்களும், இதன் கீழ் சட்டம்- ஒழுங்கிற்கான 30 காவல் நிலையங்களும், 4 மகளிர் காவல் நிலையங்களும் அமைக்கப்பட்டுள்ளன.
அரசியல்
இம்மாவட்டம் இரண்டு மக்களவைத் தொகுதிகளும், எட்டு சட்டமன்றத் தொகுதிகளும் கொண்டது.
திருவண்ணாமலை மக்களவைத் தொகுதி
தொகுதி மறுசீரமைப்பு காரணமாக, திருவண்ணாமலை மாவட்டத்தில் உள்ள திருவண்ணாமலை, கலசப்பாக்கம், செங்கம், கீழ்பெண்ணாத்தூர் ஆகிய 4 சட்டமன்றத் தொகுதிகளும், திருப்பத்தூர் மாவட்டத்தில் உள்ள திருப்பத்தூர், ஜோலார்பேட்டை ஆகிய 2 சட்டமன்றத் தொகுதிகளும் இந்த திருவண்ணாமலை மக்களவைத் தொகுதியில் அமைக்கப்பட்டுள்ளது.
ஆரணி மக்களவைத் தொகுதி
தொகுதி மறுசீரமைப்பு காரணமாக திருவண்ணாமலை மாவட்டத்தில் உள்ள ஆரணி, போளூர், வந்தவாசி, செய்யார் ஆகிய 4 சட்டமன்றத் தொகுதிகளும், விழுப்புரம் மாவட்டத்தில் உள்ள செஞ்சி, மயிலம் ஆகிய 2 சட்டமன்றத் தொகுதிகளும் சேர்த்து இந்த ஆரணி மக்களவைத் தொகுதியில் அமைக்கப்பட்டுள்ளது.
சட்டமன்றத் தொகுதிகள்
தொகுதி மறுசீரமைப்பு காரணமாக இந்த மாவட்டத்தில் 8சட்டமன்றத் தொகுதிகள் இடம் பெற்றுள்ளன.திருவண்ணாமலை, ஆரணி, செய்யார், போளூர், வந்தவாசி, கீழ்பெண்ணாத்தூர், செங்கம், கலசப்பாக்கம் ஆகிய சட்டமன்றத்தொகுதிகள் ஆகும்.
சாலை வசதிகள்
திருவண்ணாமலை மாவட்டத்தின் வழியாக சில முக்கிய தேசிய நெடுஞ்சாலைகள் மற்றும் மாநில நெடுஞ்சாலைகள் மூலம் இணைக்கிறது.
பேருந்து சேவைகள்
திருவண்ணாமலை மாவட்டத்தில் போக்குவரத்து வசதிக்காக 10 பேருந்து பணிமனைகள் உள்ளன.
ஆகிய பேருந்து பணிமனைகள் திருவண்ணாமலை மாவட்டத்தில் அமைந்துள்ளது.
நீர்வளம்
சாத்தனூர் அணை, செண்பகத் தோப்பு அணை மூலம் அதிகம் பாசண வசதிப் பெறுகிறது.
ஆறுகள்
இதில் ஒரு ஆறு ஜவ்வாது மலையின் தெற்கு பகுதியில் இருந்து தட்டங்கொல்லை வழியாக புதுப்பேட்டை எரி வழியாக செங்கம் சென்று செய்யாற்றில் கலக்கிறது
வேளாண்மை
நெல் சாகுபடி மற்றும் அரிசி பதனிடுதல் திருவண்ணாமலை மாவட்டத்தின் முக்கியத் தொழில் ஆகும். பதினெட்டு சிறு அணைகள் மற்றும் 1965 ஏரிகளின் மூலம் சுமார் 112,013 எக்டேர் பரப்பில் நெல் சாகுபடி செய்யபடுகிறது. அரசின் நேரடி நெல் கொள்முதல் நிலையங்கள் மற்றும் தனியார் நெல் மண்டிகள் மாவட்டம் பரவியுள்ளன. அரசின் நேரடி நெல் கொள்முதல் நிலையங்களின் மூலம் 2007 ஆம் ஆண்டில் 271,411 மெட்ரிக் டன் நெல் கொள்முதல் செய்யப்பட்டது. இங்கு ஆரணி அரிசி இந்தியாவில் மிகவும் பிரசித்தி பெற்றாகும். ஆரணி நகருக்கு அருகிலுள்ள அரசு நெல் அரவை ஆலை மாவட்டத்திலேயே பெரிய அரிசி ஆலை ஆகும். ஆரணி மற்றும் போளூர் வட்டங்களில் சுமார் 278 அரிசி ஆலைகள் உள்ளன. பொன்னி என்னும் ஒரு வகை அரிசி இம்மாவட்டத்தின் ஆரணி மற்றும் களம்பூர் பகுதிகளில் அதிகம் தயாரிக்கப்படும் புகழ் பெற்ற அரிசி வகை ஆகும். இந்த ஆரணி அரிசி உற்பத்தியில் தமிழ்நாட்டில் திருவண்ணாமலை மாவட்டம் முன்னயில் உள்ள மாவட்டமாகும். இங்கு உருவாகும் முதல்தரமான ரகம் என்பதால் மாநிலத்தின் பிற பகுதிக்கும் பிறமாநிலங்களுக்கும் வெளிநாட்டிற்கும் ஏற்றுமதி செய்யப்படுகிறது.
நெற் சாகுபடி தவிர, கரும்பு சாகுபடியும் சிறந்து விளங்குகிறது. செய்யாறு கூட்டுறவு சர்க்கரை ஆலை, இந்தியாவின் பெரிய சர்க்கரை ஆலைகளுள் ஒன்று ஆகும். நெற்பயிர் தவிர்த்து கரும்பு, வாழை போன்ற நன்செய் பயிர்களும் வேர்கடலை, சோளம், கம்பு போன்ற புன்செய் பயிர்களும் அதிக அளவில் பயிரிடப்படுகிறது. ஜவ்வாதுமலையில் தினை, சாமை, வரகு போன்ற சிறுதானியங்கள் விளைவிக்கப்படுகின்றன. இங்கு பலா, சீத்தா போன்ற பழவகைகளும் பயிரிடப்படுகின்றன. படவேடு பகுதியில் அதிக அளவு வாழை பயிரிடப்படுகிறது. மொத்த மக்கள் தொகையில் சுமார் 56 சதவீதம் விவசாயத்தை சார்ந்து வாழ்கின்றனர்.
மண் வகைமை
பெரும்பாலன மாவட்ட மண்ணானது, சிவப்பு அல்லாத சுண்ணாம்பு வகை மண் வகையாகும். இதன் பரப்பளவு ஏறத்தாழ 261,040 எக்டேர் ஆகும். அத்தோடு,வண்டல் கருப்பு நிறத்திலும், சுண்ணாம்பு மண் 19,196 எக்டேர் பரப்பளவில்காணப்படுகிறது. இம்மாவட்டத்தில் நீர்ப்பாசனத்தின் முக்கிய ஆதாரமாக குளங்கள், தோண்டப்பட்ட கிணறுகள் இருக்கின்றன. இம்மாவட்டத்தில் விவசாயமே பிரதான தொழிலாகும். மொத்த மற்றும் நிகர சாகுபடி பகுதி முறையே 304,929 மற்றும் 230,282 எக்டேர் ஆகும். நெல், நிலக்கடலை, பருப்பு வகைகள், தினை, மற்றும் கரும்பு மற்றும் தோட்டக்கலை பயிர்கள் மரவள்ளிக்கிழங்கு, காய்கறிகள் மற்றும் பூக்கள் போன்றவை முக்கிய பயிர்கள். இது தென் மேற்கு மற்றும் வடகிழக்கு பருவமழையால் பயனடைகிறது. பொதுவான காலநிலை வெப்பமண்டலமாகும். பால் மற்றும் பட்டு வளர்ப்பு என்பது மாவட்டத்தில் வருமானம் ஈட்டும் மற்ற நடவடிக்கைகளாகும். 356 எக்டேர்கள் மல்பெரி சாகுபடியின் கீழ் உள்ளன. வேளாண் வணிகங்கள் மற்றும் விவசாய பொருட்களின் ஏற்றுமதிக்கு, இந்த மாவட்டம் பெரும் ஆற்றலைக் கொண்டுள்ளது.
தொழில்
திருவண்ணாமலை மாவட்டம் தொழிற்சாலைகள் குறைந்த மாவட்டமாகும். இம்மாவட்டத்தில் வேளாண்மைச் சார்ந்த கரும்பு சர்க்கரை ஆலைகள், செய்யார், போளூர் மற்றும் ஆரணி ஆகிய இடங்களில் அமைந்துள்ளன. ஆரணி சேவூரில் லட்சுமி சரஸ்வதி பஞ்சாலை அமைந்துள்ளது மற்றும் ஆரணி பகுதியில் அரிசி பதனிடும் தொழிற்சாலைகள் 250க்கும் மேற்பட்ட தொழிற்சாலைகள் அமைந்துள்ளது. செய்யார் சிப்காட் தொழில் வளாகத்தில் காலணிகள், மோட்டார் உதிரி பாகங்கள் ஆகியன உற்பத்திசெய்யப்படுகின்றன. இம்மாவட்டத்தில் கருப்பு கற்கள், வண்னக்கற்கள், மென்கற்கள் அதிக அதிக அளவில் கிடைக்கின்றன. இதனைக்கொண்டு கிரானைட் தொழிற்சாலைகள் இயங்குகின்றன.
நெசவுத் தொழில்
thumb|ஆரணியில் பட்டு நெசவு செய்யப்படும் முறை
இம்மாவட்டத்தின் இரண்டாவது முக்கிய தொழில் பட்டு நெசவு ஆகும்.ஆரணி பட்டு பிரசித்தி பெற்றது ஆகும். கைத்தறி பட்டு நெசவு தவிர விசைத்தறி பருத்தி ஆடைகளும் நெய்யப்படுகின்றன. ஆரணி சேலை உற்பத்தியில் மற்றும் விற்பனையில் ஆரணி பட்டுப் புடவைகளுக்கு 2018 ஆம் ஆண்டு தேசிய விருது பெற்றுள்ளது. ஆரணி சேலை புவிசார் குறியீடு பெற்றுள்ளது.
கல்வி
இந்த மாவட்டத்தில் மொத்தம் 1798 ஆரம்ப பள்ளிகளும், 219 உயர்நிலைப் பள்ளிகளும், 160 மேல்நிலைப் பள்ளிகளும் உள்ளன. இவை தவிர ஜவ்வாதுமலையில வனத்துறை பள்ளி, உண்டு உறைவிடப்பள்ளி, ஆகியனவும் நகரங்களில் மத்திய அரசின் கண்காணிப்பில் வரும் CBSE பள்ளிகளும் மாணவர்களுக்கு கல்வி அளித்து அறிவு புகட்டி வருகின்றன. நிர்வாக வசதிக்காக திருவண்ணாமலை, செய்யார், ஆரணி, செங்கம், போளூர் என 5 கல்வி மாவட்டங்கள் உள்ளது. >
கல்லூரிகள்
திருவண்ணாமலை மாவட்டத்தில் திருவண்ணாமலையில் 1 மருத்துவக் கல்லூரியும் மற்றும் 1 அரசு கலைக்கல்லூரியும், ஆரணியில் 1 அரசு பொறியியல் கல்லூரியும், செய்யார் மற்றும் வந்தவாசியில் 1 கலைக்கல்லூரியும் அமைந்துள்ளது
மாவட்ட பிரிப்பு கோரிக்கை
திருவண்ணாமலை மாவட்டத்தை பிரித்து ஆரணி தலைமையில் புதிய மாவட்டம் அமைக்க வேண்டும் என அப்பகுதி மக்கள் 40 ஆண்டு காலமாக கோரிக்கை விடுத்து வருகின்றனர். அதுமட்டுமின்றி, திருவண்ணாமலை மாவட்டத்தில் மிகப்பெரிய வருவாய் தரும் கோட்டமாகவும், தற்போதைய மாவட்டத்தில் 1லட்சத்திற்கும் அதிகமான மக்கள் தொகை கொண்ட இரண்டாவது பெரிய நகரமாகவும், பட்டு மற்றும் அரிசிக்கு பெயர் பெற்றுள்ள நகரமாக உள்ளதால் ஆரணியை தலைமையிடமாக கொண்டு புதிய மாவட்டம் அமைக்க வேண்டும் என அப்பகுதி மக்கள் கோரிக்கை வைத்து வருகின்றனர்.
ஆரணி மக்களின் கோரிக்கையை ஏற்று கடந்த 22.03.2021 ஆம் தேதி ஆரணியில் நடந்த தேர்தல் பரப்புரையில் திரு.எடப்பாடி க. பழனிசாமி அவர்கள் மீண்டும் அதிமுக ஆட்சி அமைந்ததும் ஆரணி தலைமையில் புதிய மாவட்டம் உருவாக்கப்படும் என வாக்குறுதி அளித்தார். .
புதிய வருவாய் வட்டம் கோரிக்கை
வந்தவாசி வட்டத்தில் இருந்து பெரணமல்லூர் தலைமையிடமாகக் கொண்டு புதிய வருவாய் வட்டமும், ஆரணி மற்றும் போளூர் வட்டத்தில் இருந்து கண்ணமங்கலம் தலைமையிடமாகக் கொண்டு புதிய வருவாய் வட்டமும், திருவண்ணாமலை, கீழ்பெண்ணாத்தூர் மற்றும் கலசப்பாக்கம் ஆகிய வட்டங்களில் இருந்து துரிஞ்சாபுரம் தலைமையிடமாகக் கொண்டு புதிய வருவாய் வட்டமும், செங்கம் மற்றும் கலசப்பாக்கம் ஆகிய வட்டங்களில் இருந்து புதுப்பாளையம் தலைமையிடமாகக் கொண்டு புதிய வட்டங்கள் உருவாக்க வேண்டும் என அப்பகுதி மக்களிடையே நீண்ட நாள் கோரிக்கை உள்ளது.
சுகாதாரம்
திருவண்ணாமலை மாவட்டத்தில் அனைத்து பகுதியிலும் வாழும் மக்களுக்கு சுகாதாரம் பேண 417 சுகாதார துணை மையங்களும் 99 ஆரம்ப சுகாதார நிலையங்களும், 20 அரசு மருத்துவமனைகளும் மாவட்டத்தில் ஒரு மருத்துவக்கல்லூரி மற்றும் மருத்துவமனையும் அமைந்து நலப்பணிகள் மேற்கொள்ளப்படுகின்றன. கால்நடை பராமரிப்பிற்கென 5 மருத்துமனைகளும் 113 மருந்தகங்களும் உள்ளன.
அரசு மருத்துவமனைகள்
திருவண்ணாமலை மாவட்டத்தில் சுகாதாரப் பணிகளுக்காக திருவண்ணாமலை, செய்யார் என 2 சுகாதார மாவட்டங்கள் உள்ளன. மாவட்ட தலைமையிடமான திருவண்ணாமலையில் மருத்துவக் கல்லூரி மருத்துவமனை மற்றும் செய்யாரில் மாவட்ட தலைமை மருத்துவமனையும் அமைந்துள்ளது. அதுமட்டுமின்றி ஆரணி, வந்தவாசி, போளூர், செங்கம், தானிப்பாடி, கலசப்பாக்கம், சேத்துப்பட்டு, வெம்பாக்கம், தண்டராம்பட்டு ஆகிய 10 அரசு மருத்துவமனைகள், 99 ஆரம்பச் சுகாதார நிலையங்கள் மற்றும் 417 துணைச் சுகாதார மையங்கள் மற்றும் ஒரு மாவட்டக் காச நோய் மையம் போன்றவை அமைக்கப்பட்டுள்ளன.
கோயில் சொத்துகள்
திருவண்ணாமலை மாவட்டத்தில் இந்து சமய அறநிலையத்துறைக்கு கீழ் வரும் கோயில் சொத்தின் பரப்பளவு 1967.05 ஹெக்டேர் ஆகும்.
வெளி இணைப்புகள்
பகுப்பு:தமிழ்நாடு மாவட்டங்கள்
எரிக் மாஸ்க்கின்
thumb|right|200px|[[2007 ஆம் ஆண்டு பொருளியலுக்கான நோபல் பரிசு பெற்ற மூவருள் ஒருவரான எரிக் மாஸ்க்கின்]]
எரிக் ஸ்டார்க் மாஸ்க்கின் (Eric Stark Maskin) (பிறப்பு: திசம்பர் 12, 1950, நியூ யார்க் நகரம், ஐக்கிய அமெரிக்க நாடுகள்) 2007 ஆம் ஆண்டுக்கான பொருளியல் நோபல் பரிசை லியோனிடு ஹுர்விக்ஸ், ரோஜர் மையெர்சன் ஆகிய இருவருடன் சேர்ந்து வென்றார். மெக்கானிசம் டிசைன் அல்லது முடிவுக்கேற்ற திட்டவகுதி என்னும் கொள்கைக்கு அடித்தளம் அமைத்து வழிகோலியவர்கள் என்பதால் இவருக்கு நோபல் பரிசு அளிக்கப்பட்டது.("for having laid the foundations of mechanism design theory.")
வாழ்க்கை வரலாறு
மார்ஸ்க்கின் 1950ல் ஒரு யூதக் குடும்பத்தில் பிறந்தார். இவர் ஹார்வர்டு பல்கலைக்கழகத்தில் ஏ. பி. பட்டமும், முனைவர் ஆய்வுப்பட்டமும் (பி.ஹெச்.டி, Ph.D) பெற்றார். பின்னர் 1976ல் கேம்பிரிட்ஜ் பல்கலைக்கழகத்தில் ஆய்வுனராகச் சென்றார். தற்பொழுது பிரின்ஸ்ட்டனில் உள்ள இன்ஸ்ட்டிட்யூட் ஃவார் அட்வான்ஸ்டு ஸ்டடி (உயர்கல்விக்கான கல்லூரி) என்னும் கல்லூரியில் குமுக அறிவியல் துறையில் ஆல்பர்ட் ஓ ஹிர்ஷ்மன் பேராசிரியராக உள்ளார்.
மேற்கோள்கள்
பகுப்பு:நோபல் பொருளியற் பரிசு பெற்றவர்கள் பகுப்பு:அமெரிக்கப் பொருளியலாளர்கள் பகுப்பு:1950 பிறப்புகள் பகுப்பு:வாழும் நபர்கள் பகுப்பு:நோபல் பரிசு பெற்ற அமெரிக்கர்கள் பகுப்பு:ஆர்வர்டு பல்கலைக்கழக முன்னாள் மாணவர்கள்
கிழக்கு ஐரோப்பிய சமவெளி
கிழக்கு ஐரோப்பியச் சமவெளி (East European Plain) என்பது  ஐரோப்பாவிலுள்ள ஒரு மிகப்பெரியச் சமவெளிசமவெளி ஆகும். இது இரசியாவின் அறிவியல் அறிஞர்களால் இரசியச் சமவெளி என்றும் வரலாற்றின்படி சர்மாட்டிக் சமவெளி என்றும் அழைக்கப்படுகிறது. இது வட மற்றும் மத்திய ஐரோப்பியச் சமவெளிக்குக் கிழக்காக நீண்டு பரந்து உள்ளது, மேலும் இது பல பீடபூமிகளைத் தன்னகத்தே கொண்டு 25 டிகிரி தீர்க்கரேகைக்குக் கிழக்காக நீண்டுள்ளது. இதில் மேற்காக உள்ள வாலினியன் – பொடொலியன் உயர்நிலம், மத்திய இரசிய உயர்நிலம் மேலும் வோல்கா உயர்நிலத்தைச் சூழ்ந்துள்ள கிழக்கு எல்லையும் அடங்கும். இந்தச் சமவெளியானது ட்னீபர் வடிநிலம், ஒகா-டான் தாழ்நிலம் மற்றும் வோல்கா வடிநிலம் போன்ற தொடர் பெரிய ஆற்று வடிநிலங்கள் அடங்கியது ஆகும். தெற்குமுனையின் ஐரோப்பியச் சமவெளி நெடுகிலும் காகசஸ் மற்றும் கிரிமியன் மலைத்தொடர்கள் உள்ளன. வட ஐரோப்பிய சமவெளியோடு (வடமேற்கு ஃபிரான்சு, நெதர்லாந்து, ஜெர்மனி முதல் வடகிழக்கு போலந்து வரை செல்கிறது) பால்டிக்ஸ் (எஸ்டோனியா, லட்வியா மற்றும் லிதுவானியா), மோல்டோவா, தென்மேற்கு ரோமானியா மற்றும் அதன் தென் எல்லை விரிபரப்பு வடபல்கேரியாவிலுள்ள டானுபியன் சமவெளி (லுடோகோரி மற்றும் தெற்கு டோப்ருஜா அடங்கும்), இது பெரும் ஐரோப்பியச் சமவெளியின் ஐரோப்பிய நிலத்தில் மலைகளற்ற பெரும்பகுதிகளைக் கொண்ட நிலப்பரப்பாக உள்ளது.
பரவல்
கிழக்கு ஐரோப்பியச் சமவெளியானது ஏறத்தாழ முழு பால்டிக் மாநிலங்களையும் உள்ளடக்குகிறது. அவற்றுள் பெலாரஸ், உக்ரைன், மோல்டோவா, ருமேனியா மற்றும் ரசியாவின் ஐரோப்பிய பகுதி அனைத்தும் அடங்கும். இந்தச் சமவெளியானது ஏறத்தாழ நான்கு மில்லியன் அல்லது நாற்பது லட்சம் சதுர கி.மீ பரப்பளவைக் கொண்டது. சராசரியாக 170 மீட்டர் (560 அடி) உயரம் கொண்டது. இதன் மிக உயர்ந்த புள்ளி 346.9 மீட்டர் (1,138.1 அடி) உயரத்தில் வால்டாய் குன்றுகளில் உள்ளது.
பிற முதன்மை நிலப்பரப்புகள்
கீழ்கண்ட முக்கிய நிலப்பரப்புகள் கிழக்கு ஐரோப்பியச் சமவெளியில் காணப்படுகின்றன. (அவை வடக்கிலிருந்து தெற்காக வரிசைப்படுத்தப்பட்டுள்ளன) வடக்கு ருசியத் தாழ்நிலம்
பால்டிக் உயர்நிலம்
குமா-மனிச் தாழ்நிலம் / அமிழ்வு நிலம்
புகுல்மா-பெலபே உயர்நிலம்
வ்வாட்ஸ்கி உவாலி
பெரிய ஆறுகள்
வோல்கா ஆறு, டானுபே, உரால் ஆறு, விஸ்டுலா, தினேப்பர், டான் ஆறு (ருசியா), பெகோரா ஆறு, காமா ஆறு, ஓகா ஆறு, பெலயா ஆறு, டௌகாவா, நெர்மன் ஆறு, ப்ரிகோல்வா ஆறு ஆகியவை இப்பகுதியில் பாயும் பெரிய ஆறுகளாகும்.
வெளியிணைப்புகள்
பகுப்பு:சமவெளிகள் பகுப்பு:கிழக்கு ஐரோப்பா
சினாரி, ஆர்மீனியா
சினாரி ( ஆர்மீனியம்: Չինարի, தமிழ் : சினாரி ) என்பது ஆர்மீனியாவின் தவுஷ் மாகாணத்தில் உள்ள ஒரு நகரம். இந்நகரம் ஆர்மீனியா-அஜர்பைஜான் எல்லைக்கு மிக அருகில் வடகிழக்கில் நாட்டின் எல்லையிலிருந்து ஒரு அடி தூரத்தில் உள்ள ஒரு மலை அருகே உள்ள கைவிடப்பட்ட கோரானாஷாட் மடாலயத்திற்கு மிக அருகில் இந்த நகரம் உள்ளது.
குறிப்புகள்
பகுப்பு:ஆர்மீனியா
இந்தோனேசிய அரசமைப்புச் சட்டம்
இந்தோனேசிய அரசமைப்புச் சட்டம் (Constitution of Indonesia, Undang-Undang Dasar Negara Republik Indonesia Tahun 1945, UUD '45) இந்தோனேசியாவின் அரசாண்மைக்கான அடிப்படை ஆவணம் ஆகும். இரண்டாம் உலகப் போர் முடிவில் சப்பானியர்களின் கட்டுப்பாட்டிலிருந்து இந்தோனேசியா வெளிவந்த காலத்தில், 1945ஆம் ஆண்டு சூன்,சூலை, ஆகத்து மாதங்களில் எழுதப்பட்டது. இது 1949இல் கூட்டரசு அரசியலமைப்பாலும் 1950இல் தற்காலிக அரசமைப்புச் சட்டத்தாலும் செல்லத்தகாததாக்கப்பட்டாலும் குடியரசுத் தலைவர் சுகர்ணோவின் அறிவிக்கையால் சூலை, 5, 1959இல் மீண்டும் செயற்பாட்டிற்கு வந்தது.
இது சுகர்ணோ பரிந்துரைத்த பஞ்சசீலக் கொள்கைகளை முன்னிறுத்துகிறது. இதன்படி செயற்பிரிவு, சட்டப்பிரிவு, நீதிப் பிரிவுகளுக்கிடையே குறைந்த பிரிவினையே உள்ளது. இந்த அரசியலமைப்பு "நாடாளுமன்ற பண்புகளுடனான குடியரசுத் தலைவருக்குரியதாக" விவரிக்கப்படுகின்றது. 1998இல் நடந்த இந்தோனேசியப் புரட்சியை அடுத்து குடியரசுத் தலைவர் சுகார்த்தோ பதவி விலகிய பின்னர்பல அரசியல் சீர்திருத்தங்கள் மேற்கொள்ளப்பட்டன; இந்தோனேசிய அரசமைப்பில் பல திருத்தங்கள் நிறைவேற்றப்பட்டு, அரசின் மூன்று பிரிவுகளிலுமே மாற்றங்கள் ஏற்படுத்தப்பட்டன; கூடுதல் மனித உரிமைகளுக்கான சட்டங்களும் சேர்த்துக் கொள்ளப்பட்டன.
முகவுரை
முகவுரையில் பஞ்ச சீலக் கொள்கைகள் உள்ளன.
அங்கம் 1 : நாடும் இறையாண்மையும்
இந்தோனேசியா ஒரு குடியரசு நாடாகும். மக்களின் கைகளில் ஆட்சி இருக்கிறது. சட்டப்படி அரசு செயல்படும்.
அங்கம் 2 : சட்டமன்றம்
இந்த மன்றம் மக்கள் பிரதிநிதிகள் குழு, பிராந்திய பிரதிநிதிகள் குழு ஆகிய இரு குழுக்களின் உறுப்பினர்களைக் கொண்டது. இவர்கள் அனைவரும் மக்களால் தேர்ந்தெடுக்கப்படுகின்றனர். சட்டங்களை இயற்றவும், திருத்தவும், இந்த மன்றம்குடியரசுத் தலைவரை நியமிக்கவும், நீக்கவும் அதிகாரம் கொண்டது.
அங்கம் 3: நாட்டின் செயலாக்கத் துறை
குடியரசுத் தலைவரின். அதிகாரங்களும் பணிகளும் இந்த அங்கத்தில் உள்ளன. குடியரசுத் தலைவருக்கும், துணைக் குடியரசுத் தலைவருக்குமான தகுதிகள் வரையறுக்கப்பட்டுள்ளன. இருவரும் அதிக பட்சம் இரு முறை மட்டுமே தேர்ந்தெடுக்கப்பட முடியும். இவர்கள் பொதுத் தேர்தலின் மூலமே தேர்ந்தெடுக்கப்பட வேண்டும். இந்த அங்கத்தில் பதவி நீக்க முறையும், உறுதிமொழியும் உள்ளன.
அங்கம் 5: அமைச்சர்கள்
அமைச்சரவையில் உள்ள அமைச்சர்களைப் பற்றிய சட்டங்கள் உள்ளன. குடியரசுத் தலைவர் அமைச்சர்களை நியமிப்பார்.
அங்கம் 6: உள்ளாட்சி அமைப்புகள்
இந்தோனேசியா மாகாணங்களாக பிரிக்கப்பட்டுள்ளது. ஒவ்வொரு மாகாணமும் நகரங்களாகவும், உட்பிரிவுகளாகவும் பிரிக்கப்பட்டுள்ளன. இந்த ஆட்சி அமைப்புகளின் தலைவர்கள் பொதுத் தேர்தலின் வழி தேர்ந்தெடுக்கப்படுவர்.
அங்கம் 7: மக்கள் பிரதிநிதிகள் குழு
இதன் உறுப்பினர்களை பொதுத் தேர்தல் மூலமாக மக்கள் தேர்ந்தெடுப்பர். சட்டங்களை இயற்றவும், திருத்தவும், நிதிக்கணக்கை சமர்ப்பிக்கவும் அதிகாரம் கொண்ட அமைப்பு.
அங்கம் 7. பிரிவு 1: மாகாண பிரதிநிதிகள் குழு
ஒவ்வொரு மாகாணத்தில் இருந்து சம எண்ணிக்கையிலான உறுப்பினர்களை பொதுத் தேர்தல் மூலமாக மக்கள் தேர்ந்தெடுப்பர். மக்களின் உள்ளூர் அளவிலான பிரச்சனைகளை தீர்ப்பதற்கான சட்டங்களை இந்தக் குழு இயற்றும்.
அங்கம் 7 பிரிவு-2 பொதுத் தேர்தல்கள்
பொதுத் தேர்தல் ஐந்தாண்டுகளுக்கு ஒரு முறை நடத்தப்படும். சட்டமன்றக் குழுவினரும், குடியரசுத் தலைவரும், துணைக் குடியரசுத் தலைவரும் பொதுத் தேர்தல் மூலமாக தேர்ந்தெடுக்கப்படுகின்றனர். தேர்தல் நேர்மையாகவும், சிக்கல் இன்றியும் நடத்தப்பட வேண்டும். மாகாண பிரதிநிதிகள் குழுவில் உறுப்பினராக போட்டியிடுவோர் தனியாட்களாக இருப்பர். ஏனைய குழுக்களில் உறுப்பினராக போட்டியிடுவோர் அரசியல் கட்சியை முன்னிறுத்துபவர்களாக இருப்பர்.
அங்கம் 8, பகுதி 1 : உச்ச கண்காணிப்பு முகவம்
நாட்டின் நிதிநிலையை மேற்பார்வையிடுவதற்கான அமைப்பு
அங்கம் 9: நீதித்துறை
நீதித்துறைக்கான சுதந்திரத்தை உறுதிப்படுத்துகிறது. உச்சநீதிமன்றத்தின் பொறுப்பையும், தன்மையையும் விளக்குகிறது.
அங்கம் 9, பகுதி 1 : நாட்டின் எல்லை வரையறை
இந்தோனேசியா தீவுக்கூட்டம் என்றும் உரிமைகளை சட்டம் தீர்மானிக்கிறது என்றும் கூறுகிறது.
அங்கம் 10 : மக்களும் தங்கியிருப்போரும்
அனைத்து குடிமக்களும் சட்டத்தின் முன் சமம் என்று கூறுகிறது. அனைவருக்கும் மனித உரிமைகள் உண்டு என்றும் கூறுகிறது
ஒவ்வொருவரும் அடுத்தவரின் உரிமையை போற்ற வேண்டும்.
அங்கம் 11 : மதம்
மக்களுக்கான மதசுதந்திரத்தை அரசு உறுதிபடுத்துகிறது.
அங்கம் 12: தேசிய பாதுகாப்பு
நாட்டின் பாதுகாப்பை உறுதி செய்யும் உரிமை அனைத்து குடிமக்களுக்கும் உண்டு. இராணுவம், காவல்துறை ஆகியவற்றை அமைக்கும் முறையும் கூறப்பட்டுள்ளது.
அங்கம் 13 : கல்வியும் பண்பாடும்
நாட்டிலுள்ள அனைத்து குடிமக்களுக்கும் கல்வி பெறுவதற்கான உரிமை உண்டு. அரசின் நிதி பயன்பாட்டில் 20 % பணத்தை மக்களின் கல்விக்காக ஒதுக்க வேண்டும்.
அங்கம் 14 : பொருளாதாரமும் சமூக நலமும்
வறுமையில் வாடுவோரை காப்பதும் அரசின் கடன்
அங்கம் 15 : கொடி, மொழி, சின்னம், தேசிய கீதம்
இந்தோனேசியாவுக்கான தேசியக் கொடி, தேசிய மொழியாக இந்தோனேசிய மொழி, தேசிய கீதம் ஆகியவற்றை வரையறுக்கிறது.
சான்றுகள்
பகுப்பு:இந்தோனேசிய அரசு பகுப்பு:அரசியலமைப்புகள் பகுப்பு:ஆசிய மாதக் கட்டுரைகள் நவம்பர் 2015
மயிலூற்று அருவி
மயிலூற்று அருவி அல்லது மயிலூத்து அருவி (Myluthu Falls) தமிழ்நாட்டின் பெரம்பலூர் மாவட்டத்தின் மேற்கு எல்லையாக விளங்கும் பச்சைமலை அடிவாரத்தில் உள்ள லாடபுரம் ஊராட்சியில் அமைந்துள்ள ஒரு அருவி. இது பெரம்பலூரிலிருந்து 15 கிலோமீட்டர் தொலைவில் துறையூர் செல்லும் வழியில் உள்ளது. ஆண்டின் பெரும்பகுதியில் வறண்டிருப்பினும் அக்டோபர் - நவம்பர் திங்களில் பொழியும் மழையால் இந்த அருவி செழிப்புற்றுச் சுற்றுலா ஈர்ப்புப் பகுதியாக விளங்குகின்றது.
வெளியிணைப்புகள்
பகுப்பு:பெரம்பலூர் மாவட்டத்திலுள்ள அருவிகள் பகுப்பு:பெரம்பலூர் மாவட்டத்திலுள்ள சுற்றுலா தளங்கள்
அலிஃபே- இ ஆஃப்கான் (திரைப்படம்)
அலிஃபே- இ ஆஃப்கான் (பாரசீக மொழி: الفبای افغان‎, Alefbay-e afghan) எனும் பாரசீக மொழித் திரைப்படம் தி ஆஃப்கான் ஆல்பபட் (The Afghan Alphabet) எனும் ஆங்கிலப் பெயரிலும் வெளியிடப்பட்டது. இத்திரைப்பட தலைப்பின் பொருள் ஆப்கானிய எழுத்து ஆகும். இப்பாரசீக மொழித் திரைப்படம் 2002 ஆம் ஆண்டு வெளியானது. இத்திரைப்படம் ஆவணப்படம் வகையைச் சார்ந்தது. ஈரானிய இயக்குனர் மோசன் மக்மால்பஃப் ஆல் இயக்கப்பட்டது இத்திரைப்படம்.
கதை
ஈரான் எல்கைக்கு அருகில் இருக்கும் ஆஃப்கான் கிராமம் ஒன்றின் குழந்தைகளின் வாழ்க்கையைச் சித்தரிக்கிறது இத்திரைப்படம். தாலிபான்களால் அவர்களின் வாழ்க்கை மற்றும் கலாச்சாரம் எவ்வாறு பாதிக்க்கப்பட்டது என்பதைப் பற்றியது இத்திரைப்படம்.
இத்திரைப்படத்தின் தாக்கம்
2002 ஆம் ஆண்டில் கிட்டத்தட்ட 30,00,000 ஆஃப்கான் அகதிகள் ஈரானில் வசித்தனர். அவர்களில் 7,00,00 பேர் குழந்தைகள். இக்குழந்தைகள் சட்டவிரோதமாக ஈரானில் தங்கியிருப்பதால் அவர்கள் கல்வி கற்க பள்ளிக்கு அனுமதிக்கப்படவில்லை. இத்திரைப்படம் வெளியான பின்பு இந்த விசயம் சர்ச்சைக்குரிய விசயமாக ஈரானில் பேசப்பட்டது. இறுதியாக இக்குழந்தைகள் கல்வி கற்கலாம் எனும் சட்ட வரைவு ஏற்படுத்தப்பட்டு அதன் விளைவாய் 5,00,000 குழந்தைகள் கல்வி பெற்றனர்.
மேற்கோள்கள்
பகுப்பு:ஈரானியத் திரைப்படங்கள்
மூலக்கூற்று படியாக்கம்
thumb|782x782px|மூலக்கூற்று படியாக்கத்தின் மாதிரி வரைபடம் மூலக்கூற்று படியாக்கம் (Molecular cloning) என்பது மீளச்சேர்க்கை டி.என்.ஏ (recombinant DNA) மூலக்கூறுகளை விருந்துவழங்கி கலங்களினுள் புகுத்தி அம் மூலக்கூறுகளை பெருக்கம் அடையச் செய்யும் மூலக்கூற்று உயிரியலின் நுட்பமாகும். மூலக்கூற்று படியாக்கத்தில் இரு வெவ்வேறு வகையான இனங்களின் டிஎன்ஏ மூலக்கூறுகள் பயன்படுத்தப்படுகின்றன. நவீன உயிரியல், மருத்துவத்தில் மூலக்கூற்று படியாக்கத்தின் பங்கு அளப்பரியது.
மூலக்கூற்று படியாக்கத்தின் போது படியாக்கம் செய்யப்பட வேண்டிய டிஎன்ஏ வழங்கி உயிரினத்தில் இருந்து பெறப்பட்டு பரம்பரையலகு வேறுபடுத்தி எடுக்கப்படுகின்றது. பொதுவாக பற்றீரியாக்களின் மரபெடுப்பி கள் (பிளாஸ்மிட்கள்) காவியாக பயன்படுத்தப்படுகின்றன. காவியாக செயற்படும் மரபெடுப்பி திறக்கப்பட்டு விருப்பத்திற்கு உரிய பரம்பரையலகு டிஎன்ஏ லிகேஸ் நொதியத்தினை பயன்படுத்தி இணைக்கப்படுகின்றது. இவ்வாறு அந்நிய பரம்பரை அலகு இணைக்கப்பட்ட மரபெடுப்பி மீளச்சேர்க்கை டிஎன்ஏ எனப்படும். மீளச்சேர்க்கை டிஎன்ஏ எசரிக்கியா கோலை போன்ற விருந்து வழங்கி கலத்தில்  புகுத்தப்படுகின்றது. (எசுரிச்சியா கோலை எளிதில் வளரக் கூடிய, தீங்கற்ற உயிரி). விருந்துவழங்கி களில் புகுத்தப்பட்ட  மீளச்சேர்க்கை டிஎன்ஏ இன் பல பிரதிகள் அவற்றின் பெருக்கம் மூலம் பெற்றுக் கொள்ளப்படும். இவை அந்நிய பரம்பரையலகுகளை கொண்டிருப்பதால் மரபணு திருத்திய (transgenic) அல்லது மரபணு மாற்றியமைக்கப்பட்ட அங்கிகள் (GMO) எனப்படும்.
வரலாறும் கண்டுபிடிப்பும்
1970 ஆண்டுகளுக்கு முன்னர், சிக்கலான உயிரினங்களிலிருந்து மரபணுக்களை தனிமைப்படுத்தி ஆய்வு செய்ய இயலாமையால் மரபியல் மற்றும் மூலக்கூற்று உயிரியலின் புரிதல் தடைபட்டது.
நுண்ணுயிரியலாளர்கள் சில பற்றீரியாக்களில் இயற்கையாகவே காணப்படும் நுண்ணுயிர்தின்னி களில் இருந்து அவற்றை பாதுகாக்கும் அக நியூக்கிளியேஸ் நொதியங்களை பற்றி அறிந்து கொண்டார்கள். இந் நொதியங்கள் டிஎன்ஏ மூலக்கூறின் தனித்துவமான மூலத்தொடர் ஒழுங்கு உடைய சில வரையறுக்கப்பட்ட பகுதிகளில் உடைவை ஏற்படுத்துவதன் மூலம் டிஎன்ஏ மூலக்கூறை சிறிய துண்டுகளாக ஆக்குகின்றது. டிஎன்ஏ மூலக்கூறில் இருந்து தெரிவு செய்யப்பட்ட பரம்பரை அலகை வேறுபடுத்தி எடுப்பதற்கும், மரபெடுப்பிகளின் டிஎன்ஏ இனை திறப்பதற்கும் அக நியூக்கிளியேஸ் (restriction endonucleases) நொதியங்கள் பயன்படுத்தப்படுகின்றது. டிஎன்ஏ இன் துண்டுகளை ஒட்டுவதற்கும் திறக்கப்பட்ட பற்றீரியாக்களின் மரபெடுப்பிகளுடன் பரம்பரை அலகுடைய டிஎன்ஏ யின் சிறிய துண்டுப்பகுதியை இணைத்து மீளச்சேர்க்கை டிஎன்ஏயை உருவாக்க டிஎன்ஏ லிகேஸ் நொதியங்கள் பயன்படுத்தப்படுகின்றது. முதன் முதலில் மீளச்சேர்க்கை டிஎன்ஏ 1972 ஆம் ஆண்டு உருவாக்கப்பட்டு ஆய்வு செய்யப்பட்டன.
கண்ணோட்டம்
அனைத்து உயிரினங்களினதும் மரபணுக்களின் வேதியல் அமைப்பு ஒரே மாதிரியானவை என்ற உண்மை மூலக்கூற்று படியாக்க நுட்பத்தில் பயன்படுத்தப்படுகின்றது. எந்தவொரு உயிரினத்திலும் பாரம்பரிய மாற்றங்களை மீளச்சேர்க்கை டிஎன்ஏ தொழினுட்பத்தின் மூலம் நிகழ்த்த முடியும். பாலிமரேசு தொடர் வினை தொழினுட்பமானது மூலக்கூற்று படியாக்கத்தை ஒத்த நுட்பமாகும். பாலிமரேசு தொடர் வினை(PCR) என்பது விட்ரோ கரைசலை பயன்படுத்தி மரபணுக்களை பெருக்கமடைய செய்யும் தொழினுட்பமாகும்.
பயன்பாடுகள்
மரபணு மாற்றியமைக்கப்பட்ட அங்கிகள் விவசாயம், மருத்துவம், கைத்தொழில்கள் ஆகியவற்றில் அதிக அளவில் பயன்படுத்தப்படுகின்றன.
மருத்துவம்
மரபணு மாற்றியமைக்கப்பட்ட அங்கிகளை பயன்படுத்தி சிகிச்சைகளில் பயன்படுத்தப்படும் பல புரதங்கள் உருவாக்கப்படுகின்றன.
மரபணு திருத்தியமைக்கப்பட்ட உயிரினங்கள் (GMO)
உயிரியல் ஆராய்ச்சிகளுக்காகவும், வணிக நோக்கங்களுக்காகவும் மரபணு திருத்தியமைக்கப்பட்ட உயிரினங்கள் உருவாக்கப்படுகின்றன.
மரபணு சிகிச்சை
மரபணு சிகிச்சை (Gene therapy) 1990 ஆண்டுகளின் பிற்பகுதியில் மரபணு சிகிச்சையின் மருத்துவ பரிசோதனைகள் தொடங்கியது. பெரும்பாலும் புற்றுநோய்கள் மற்றும் இரத்தம், கல்லீரல் மற்றும் நுரையீரல் கோளாறுகளுக்கு சிகிச்சையளிக்க இந் நுட்பம் பயன்படுத்தப்படுகின்றது.
மனித மரபணு சிகிச்சையின் வரலாறு ஒப்பீட்டளவில் வரையறுக்கப்பட்ட வெற்றிகளால் கொண்டதாயினும் சில மரபணு சிகிச்சை சோதனைகளின் போது நோயாளிகள் இறப்பு உட்பட மோசமான விளைவுகளை சந்தித்துள்ளனர். ஆயினும் மரபணு சிகிச்சையானது எதிர்கால மருத்துவத்தின் ஒரு நம்பிக்கைக்குரிய பகுதியாக கருதப்படுகிறது.
மேற்கோள்கள்
பகுப்பு:உயிரியல் பகுப்பு:மூலக்கூற்று உயிரியல்
ஒசூர் சங்கரநாராயண சுவாமி கோயில்
ஒசூர் சங்கரநாராயண சுவாமி கோயில் தமிழ்நாட்டில் கிருஷ்ணகிரி மாவட்டம், ஒசூர் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் தோற்றம் குறித்த கதை பின்வறுமாறு காசியில் இருந்து ஐந்து லிங்கங்கள் இங்கு கொண்டுவரப்பட்டன. இவை ஜலகண்டேசுவரர் என்ற பெயரில் ஒன்றும், காசி விசுவநாதர் என்ற பெயரில் மற்றொன்றும் ஒசூர் நகரில் பிரதிட்டை செய்யப்பட்டன. பார்வதேசுவரர் என்ற பெயரில் கெலமங்கலத்திலும், கல்கொண்டபள்ளியில் மற்றொன்றுமாக நான்கு லிங்கங்கள் பிரதிட்டை செய்யப்பட்டன. பின்னர் ஐந்தாவது லிங்கமானது சங்கரநாராயணர் என்ற பெயரில் ஒசூரில் பிரதிட்டைச் செய்யப்பட்டது. இந்த லிங்கங்களை பிரதிட்டை செய்த மகான் சங்கர நாராயணபூதி என்பவராவார்.
கோயில் அமைப்பு
இக்கோயில் மகாமண்டபம், அர்த்த மண்டபம், கருவறை ஆகிய கூறுகளைக் கொண்டதாக உள்ளது. கருவறையில் உள்ள சங்கரநாராயணர் குடைபிடித்த நாகத்துடன் சிறிய லிங்க வடிவில் உள்ளார். பார்வதி தேவிக்கு தனி சந்நிதி உள்ளது. கோயில் பரகாரத்தில் விநாயகர், ஆறுமுகர், வீரபத்திரர், கமண்டலேசுவரர், நவக்கிரகம் உபசன்னதிகளும் உள்ளன. மேலும் ஆதிசங்கரருக்கு இங்கு தனியாக சிலையும் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது. மாசி மாதம் மகாசிவராத்திரி முக்கிய திருவிழாவாக நடைபெறுகிறது.
மேற்கோள்கள்
பகுப்பு:கிருஷ்ணகிரி மாவட்டத்திலுள்ள சிவன் கோயில்கள் பகுப்பு:ஒசூர்
ஏரம்பாளையம் எல்லாரிமாரியம்மன் கோயில்
எல்லாரிமாரியம்மன் கோயில் தமிழ்நாட்டில் ஈரோடு மாவட்டம், ஏரம்பாளையம் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் எல்லாரிமாரியம்மன், அம்பாள் சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் காமிகாகம முறைப்படி ஒருகாலப் பூசை நடக்கின்றது.
மேற்கோள்கள்
பகுப்பு:ஈரோடு மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
வரைகலை பயனர் இடைமுகம்
பகுப்பு:பயனர் இடைமுகம் பகுப்பு:வரைகலை பயனர் இடைமுகம் பகுப்பு:அமெரிக்கக் கண்டுபிடிப்புகள்
ஷெங்கன் பரப்பு
ஐரோப்பியாவில் உள்ள 25 நாடுகள் கொண்ட பரப்பை ஷெங்கன் பரப்பு ( Schnegen Area ) என்பர். ஷெங்கன் பரப்பிலுள்ள மக்கள், ஷெங்கன் நாடுகளுக்குள் எந்தவிதமான நுழைவு அனுமதிச் சீட்டு (விசா) போன்ற அனுமதிச்சீட்டுகள் இல்லாமலேயே சென்று வர முடியும்.
2007 வரை ஆஸ்ட்ரியா, பெல்ஜியம், டென்மார்க், பின்லாந்து, பிரான்சு, ஜெர்மனி, கிரீசு, ஐஸ்லாந்து, இத்தாலி, லக்சம்பர்க், நெதர்லாந்து, நார்வே, போர்த்துக்கல், ஸ்பெயின், சுவீடன் ஆகிய நாடுகளைக் கொண்ட பரப்பு பிறகு 25ஆக மாறியுள்ளது. 2007ல் செக் குடியரசு, எஸ்தோனியா, ஹங்கேரி, லாத்வியா, லித்துவேனியா, மால்டா, போலந்து, சுலோவாக்கியா, சுலோவேனியா ஆகிய நாடுகள் இணைந்தன. இங்கிலாந்தும் இந்தக் கூட்டமைப்பில் உள்ளது என்பது குறிப்பிடத்தக்கது.
இந்நாட்டு மக்கள் செங்கன் பரப்பு நாடுகளுக்குள் செல்லும் பொழுது கடவுச்சீட்டு, அல்லது தேசிய அடையாள அட்டை போன்றவற்றை விமான நிலையங்களில் கேட்கும் பொழுது காட்ட வேண்டும்.
இவற்றையும் பார்க்க
பகுப்பு:ஐரோப்பா பகுப்பு:நுழைவிசைவுகள்
பென்சைல் குளோரைடு
பென்சைல் குளோரைடு (Benzyl chloride) அல்லது α-குளோரோதொலுயீன் (α-chlorotoluene) என்பது C6H5CH2Cl என்ற மூலக்கூறு வாய்பாடு கொண்ட கரிமச் சேர்மமாகும். கரிமகுளோரின் சேர்மமான இது நிறமற்ற நீர்மமாகும். கரிம வேதியியலில் இது கட்டுறுப்புத் தொகுதியாக அதிகளவில் பயன்படுத்தப்படுகிறது.
தயாரிப்பு
தொலுயீன் வளிம நிலையில் குளோரினுடன் உடன் ஒளிவேதியியல் வினைக்கு உட்படுத்தப்பட்டு தொழில்முறையில் பென்சைல் குளோரைடு தயாரிக்கப்படுகிறது:
இம்முறையில் தோராயமாக ஆண்டுக்கு ஒரு இலட்சம் தொன்கள் பென்சைல் குளோரைடு உற்பத்தி செய்யப்படுகிறது. இங்கு இடைநிலை குளோரின் தனி உறுப்பாகப் பங்கேற்று வினையை நிகழ்த்துகிறது. பென்சாயில் குளோரைடும் பென்சோ டிரை குளோரைடும் உடன் விளைபொருட்களாக உருவாகின்றன.
வேதி வினைகளும் பயன்களும்
மேலும், இது உள்ஊக்கி வகை மருந்துகள் தொகுப்பாக்கத்தில் பயன்படுகிறது. இந்த காரணத்திற்காக பென்சைல் குளோரைடு விற்பனையை அமெரிக்க போதை மருந்து தடுப்பு அமலாக்கப் பிரிவு  பட்டியல் இரண்டிலுள்ள மருந்துகளின் தயாரிப்பு முன்னோடி வேதிப்பொருள் எனக் குறிப்பிட்டு கண்காணிக்கிறது.
பென்சைல் குளோரைடு மக்னீசியம் உலோகத்துடன் வினைப்பட்டு உடனடியாக கிரிக்னார்டு கரணியைத் தருகிறது. பென்சைல் கிரிக்னார்டு தயாரிப்பில் பென்சைல் புரோமைடு மெக்னீசியத்துடன் உர்ட்சு பிணைப்பு எதிர்வினை விளை பொருளான 1,2 டைபினைல் ஈத்தேனைத் தருவதால் இதற்கு மாற்றாக பென்சைல் குளோரைடு பரிந்துரைக்கப்படுகிறது.
முற்பாதுகாப்பு
பென்சைல் குளோரைடு ஒரு ஆல்கைலேற்றும் முகவராக செயல்படுகிறது. அதன் உயர் வினைத்திறன் காரணமாக ஆல்கைல் குளோரைடுகளைப் போல பென்சைல் குளோரைடு நீருடன் நீராற்பகு வினைக்குட்பட்டு பென்சைல் ஆல்ககால் மற்றும் ஐதரோகுளோரிக் அமிலம் முதலானவற்றை உருவாக்குகிறது. அறை வெப்பநிலையிலேயே ஆவியாகும் என்பதால் எளிதாக மெல்லிய சவ்வுகளில் ஊடுறுவி ஐதரோகுளோரிக் அமிலத்தை உற்பத்தி செய்து நீராற்பகுப்பு வினை நடைபெகிறது. பென்சைல் குளோரைடு கண்ணீர் புகையாக செயல்படுவதற்கு இதுவே காரணமாகும். தோலிலும் பென்சைல் குளோரைடு அதிக எரிச்சலை உண்டாக்கும்.
வெளி இணைப்புகள்
பகுப்பு:கரிமகுளோரைடுகள் பகுப்பு:அரோமாட்டிக் சேர்மங்கள் பகுப்பு:பென்சைல் சேர்மங்கள் பகுப்பு:கண்ணீர் வரவழைக்கும் முகவர்கள்
பூம் லா கணவாய்
பூம் லா மலைக்கணவாய் (Bum La Pass) இந்தியாவின் அருணாச்சலப் பிரதேசத்தின் தாவாங் மாவட்டத்திற்கும், சீனாவின் திபெத் தன்னாட்சி பகுதியில் உள்ள கோனா மாவட்டத்திற்கு இடையே உள்ளது. எல்லைப் பிணக்குகளை பேசுத் தீர்ப்பதற்கு, பூம் லா கணவாய் பகுதியில் இந்திய-சீன இராணுவ அதிகாரிகள் சந்திக்கும் இடம் உள்ளது. மேலும் இமயமலையின் கிழக்கில் அமைந்த இக்கணவாய் பகுதியில் இந்திய-சீன வணிகர்களின் வணிக மையமாக உள்ளது.
அமைவிடம்
பூம் லா கணவாய், அருணாச்சலப் பிரதேசத்தின் தவாங் மாவட்டத்தின் நிர்வாகத் தலைமையிடமான தவாங் நகரத்திலிருந்து 37 கிலோ மீட்டர் தொலைவிலும்; சீனாவின் கோனா மாவட்டத்தின் சோனா சோங் நகரத்திலிருந்து 43 கிலோ மீட்டர் தொலைவிலும் உள்ளது. இக்கணவாய் கடல் மட்டதிலிருந்து 15,200 அடி உயரத்தில் அமைந்துள்ளது.
தட்ப வெப்பம்
பூம் லா கணவாய் பகுதியில் ஆண்டு முழுவதும் பனி படர்ந்திருக்கும். உலகின் துடிப்பு மிக்க மலைக்கண்வாய்களில் பூம் லா கணவாயும் ஒன்றாகும்.
வெளி இணைப்புகள்
பகுப்பு:இந்தியக் கணவாய்கள் பகுப்பு:தவாங் மாவட்டம் பகுப்பு:அருணாச்சலப் பிரதேச புவியியல்
மேகன் தோனகுயே
மேகன் தோனகுயே (Megan Donahue) ஓர் அமெரிக்க வானியலாளர் ஆவார். இவர் பால்வெளிகளியும் பால்வெளிக் கொத்துகளையும் ஆய்வு செய்கிறார். இவர் இயற்பியல், வானியற்பியல் பேராசிரியரக மிச்சிகன் மாநில பல்கலைக்கழகத்தில் பணிபுரிகிறார். இவர் 2017-2018 கால இடைவெளியில் அமெரிக்க வானியல் கழகத்தின் தலைவரும் ஆவார்.
கல்வியும் வாழ்க்கைப்பணியும்
இவர் 1985 இல் மசாசூசட் தொழில்நுட்ப நிறுவனத்தில் இருந்து இயற்பியலில் இளவல் பட்டம் பெற்றார். இவர் 1990 இல் கொலராடோ பவுள்டர் பல்கலைக்கழகத்தில் இருந்து ஜே. மைக்கேல் சல், டி. சுடாக்கே ஆகியவர்களின் மேற்பார்வையில் வானியற்பியலில் தன் முனைவர் பட்டம் பெற்றார். இவர் கார்னிகி அறிவியல் நிறுவனத்தில் முதுமுனைவர் ஆய்வை முடித்த்தும் 1993 இல் இரண்டாம் முதுமுனைவர் ஆய்வுக்காக விண்வெளித் தொலைநோக்கி அறிவியல் நிறுவனத்தில் சேர்ந்தார். அங்கு பல நிலைகளில் பணியாற்றிவிட்டு 2003 இல் மிச்சிகன் மாநிலப் பல்கலைக்கழகப் புல உறுப்பினராகச் சேர்ந்தார்.
நூல்கள்
இவர் பின்வரும் மூன்று பியர்சன் அண்டக் கண்ணோட்ட்த் தொடர்வரிசை வானியல் பாடநூல்களில் இணையாசிரியராக பங்கேற்றுள்ளார்:
The Cosmic Perspective (8th ed., 2016, இது இருதொகுதிகளாகவும் வெளிவந்துள்ளது),
The Essential Cosmic Perspective (7th ed., 2014),
The Cosmic Perspective Fundamentals (2nd ed., 2015).
தகைமைகளும் விருதுகளும்
இவர் 1993 இல் வானியலில் சிறந்த ஆய்வுரைக்கான இராபர்ட் ஜே. டிரம்பிளர் விருதைப் பெற்றார். இவர் 2012 இல் அமெரிக்க அறிவியல் மேம்பாட்டுக்கான கழகத்தில் ஆய்வுறுப்பினரானார்; 2016 இல் அமெரிக்க இயற்பியல் கழகத்தின் ஆய்வுறுப்பினரானார்.
வெளி இணைப்புகள்
பகுப்பு:வாழும் நபர்கள் பகுப்பு:அமெரிக்க வானியலாளர்கள் பகுப்பு:பெண் வானியலாளர்கள் பகுப்பு:அமெரிக்கப் பெண் அறிவியலாளர்கள் பகுப்பு:மாசாச்சுசெட்டு தொழில்நுட்பக் கழக முன்னாள் மாணவர்கள்
தினேஷ் லலிந்த (நொன்டர்ஸ்கிரிப்ஸ் விளையாட்டுக்கழகம்)
தினேஷ் லலிந்த (Dinesh Lalintha), இலங்கை கொழும்புப் பிரதேச அணியின் துடுப்பாட்டக்காரர். இவர் ஒரு முதல்தர துடுப்பாட்டப் போட்டியில் கலந்து கொண்டுள்ளார். இவர் 1999-2000 பருவ ஆண்டில், இலங்கை நொன்டர்ஸ்கிரிப்ஸ் விளையாட்டுக்கழக அணி உறுப்பினராக பங்குகொண்டார்.
மூலம்
பகுப்பு:இலங்கைத் துடுப்பாட்டக்காரர்கள் பகுப்பு:வாழும் நபர்கள்
மௌரிஸ் ஔமா
மௌரிஸ் எமாலோ ஔமா (Morris Amollo Ouma, பிறப்பு: நவம்பர் 8, 1982) கென்யா அணியின் தற்போதைய குச்சக் காப்பாளர் (wicket-keeper அல்லது wicketkeeper அல்லது பெரும்பாலும் keeper). கென்யா கிம்பிளி நகரத்தில் பிறந்த கமாண்டே கென்யா தேசிய அணி, ஆபிரிக்கா XI அணிகளில் அங்கத்துவம் பெறுகின்றார்.
பகுப்பு:கென்யா துடுப்பாட்டக்காரர்கள் பகுப்பு:1981 பிறப்புகள் பகுப்பு:1982 பிறப்புகள் பகுப்பு:வாழும் நபர்கள்
இந்தோனேசியப் பல்கலைக்கழகம்
இந்தோனேசியப் பல்கலைக்கழகம் (University of Indonesia) தெபோக், மேற்கு ஜாவா சலெம்பா, ஜகார்த்தா ஆகியவற்றில் வளாகங்களைக் கொண்ட இந்தோனேசியாவின் அரசப் பல்கலைக்கழகம் ஆகும். இது இந்தோனேசியாவில் பழமையான ஒரு மூன்றாம் நிலைக் கல்வி நிறுவனமாகக் கொள்ளப்படுகின்றது. இந்தோனேசியப் பல்கலைக்கழகம், பண்டுங் தொழில் நுட்ப நிறுவனம், கட்சா மடா பல்கலைக்கழகம் ஆகியவற்றுடன் இணைந்து இந்தோனேசியாவின் மிகவும் மதிப்புமிக்க பல்கலைக்கழகமாகக் கருதப்படுகிறது.
வரலாறு
இந்தோனேசியப் பல்கலைக் கழகத்தின் ஆரம்பம் 1851 இல் நடைபெற்றது. காலனித்துவகாலத்தில் டச்சு கிழக்கு இந்திய கம்பனி அரசு மருத்துவ உதவியாளர்களுக்கான பயிற்சி பள்ளி ஒன்றை நிறுவியது. இரண்டாண்டுகள் நீடித்த பயிற்சியின் பின்னர, பட்டதாரிகள் அடிப்படை மருத்துவ சிகிச்சைகள் வழங்க ஒப்புதல் அளிக்கப்பட்டது. பட்டதாரிகள் யாவானிய மருத்துவர்கள் என பட்டமளிக்கப்பட்டு டச்சு கிழக்கு இந்திய பகுதிகளில் குறிப்பாக ஜாவாவில் மட்டும் செயற்பட அனுமதி அளிக்கப்பட்டது. இத்திட்டம் விரிவாக்கப்பட்டு1864 இல் மூன்று ஆண்டுகளுக்குரிய பட்டமாக விரிவுபடுத்தப்பட்டது. 1875 இல் இக்கல்வித் திட்டம் ஏழு ஆண்டுகள் கொண்ட மருத்துவர் பட்டமாக மாற்றப்பட்டது.
1898 ஆம் ஆண்டில் இது மற்றொரு வளர்ச்சியைக் கண்டது. டச்சு கிழக்கு இந்தியஅரசு வைத்தியர்களைப் பயிற்றுவிக்க மற்றொரு பாடசாலையைத் தொடங்கியது., இது STOVIA என அழைக்கப்பட்டது. ஒரு பள்ளி கட்டிடம், மார்ச் 1902-ல் திறந்துவக்கப்பட்டது. தர்போது இது தேசிய விழிப்புணர்வு அருங்காட்சியகம் உள்ளது என்று இக் கட்டிடத்திலே ஆகும். STOVIA க்கான நுழைவு தகுதி ஒரு உயர்நிலைப் பள்ளி டிப்புளோமாவுக்கு சமமாக உயர்வாயிருந்தது. பள்ளிப்படிப்பு ஒன்பது ஆண்டுகளாக அமைந்தது. அது உயர்நிலைப் பள்ளி மற்றும் பல்கலைக்கழக கல்வி ஆகியவற்றின் கலவையாக இருந்தது. STOVIA பட்டதாரிகள் இந்தோனேஷியாவின் தேசிய முன்னேற்றத்திற்கும், மருத்துவக் கல்வி வளர்ச்சிக்கும், முக்கிய பங்களிக்கக் கூடியவர்களாக இருந்தனர்.
1924-இல், காலனித்துவ அரசாங்கம் பொதுத்துறை அதிகாரிகள் மற்றும் ஊழியர்களைப் பயிற்றுவிப்பதற்காக, ஒரு புதிய மூன்றாம் நிலைக் கல்வி வசதியுடனான பள்ளியைத் திறந்தது. இது பின்னர் சட்ட பீடமாக உருவாகிறது. 1927 ஆம் ஆண்டில், STOVIA அந்தஸ்து ஒரு முழு மூன்றாம் நிலை நிலை நிறுவனமாக மாற்றப்பட்டது.
1950 ஆம் ஆண்டில் இந்தோனேசியப் பல்கலைக்கழகம் ஒரு முழுமையான பல்கலைக் கழகமாக, ஜக்ர்த்தாவில் (மருத்துவம், சட்டம், மற்றும் இலக்கிய பீடம்), போகோரில் (பயிராக்கவியல் மற்றும் கால்நடை மருத்துவம்), பண்டுங்கில் (பொறியியல், கணிதம், இயற்கை அறிவியல்), சுரபாயவில் (மருத்துவம் மற்றும் பல் மருத்துவம்) என ஒரு பன்முக வளர்ச்சியடைந்தது. சுரபாய வளாகம் 1954-ல் ஏர்லாங்கா பல்கலைக்கழகம் ஆனது. அடுத்த ஆண்டில், பண்தங் வளாகம் கசானுடீன்பல்கலைக்கழகம் ஆனது. 1959 ஆம் ஆண்டில், பண்டுங் வளாகத்தில் பண்டுங் தொழில்நுட்ப நிறுவனம் ஆனது.
மேற்கோள்கள்
பகுப்பு:இந்தோனேசியப் பல்கலைக்கழகங்கள்
இராமன் சாக்கியர்
இராமன் சாக்கியர் (Ramanchakyar) என்பவர் சாக்கைக் கூத்து மற்றும் கூடியாட்டம் கலைஞராக இருந்தார். 1980 ல் கேரள சாகித்ய அகாடமி விருதை வென்றுள்ளார். சாக்கைக் கூத்து, கூட்டியாட்டம் ஆகிய இரண்டிலும் வாசிக அபினாயத்தின் ஆசிரியராகவும் இருந்தார்.
1925 ஆம் ஆண்டு தொடங்கி, கேரளா முழுவதும் பல்வேறு கோவில்களிலும், மத இடங்களிலும் வழக்கமான நிகழ்ச்சிகளை நிகழ்த்தினார். இந்த கலைப்படைப்பை முதலில் கோயில்களுக்கு வெளியே கொண்டு வந்து பொது பார்வையாளர்களுக்கு நெருக்கத்தை ஏற்படுத்திய பெருமை இவருக்கு உண்டு. இவர் 100க்கும் மேற்பட்ட கூடியாட்டம் நாடகங்களை இயக்கியுள்ளார், மேற்பார்வையிட்டார், பங்கேற்றார். அகில இந்திய வானொலி நிகழ்ச்சிகளில் தவறாமல் பங்கேற்பதைத் தவிர, வெவ்வேறு வேடங்களில் 1000க்கும் மேற்பட்ட மேடைகளில் தோன்றினார்.
இவர் சகுந்தலம் 2 வது சட்டம், 3 வது நாகானந்தா சட்டம் மற்றும் ஜடாயுவதானம் ஆகியவற்றை ஆச்சார்யச்சுதமணியில் தயாரித்து அரங்கேற்றினார். 1974 ஆம் ஆண்டில் கூடியாட்டம் குறித்த வண்ண ஆவணப்படம் தயாரிப்பில் மேற்பார்வையிட்டு பங்கேற்றார். பிரகாசா என்ற பாகவதாஜ்ஜிக போதாயனம் கூட இவரது தயாரிப்புகளில் ஒன்றாக இருந்தது.
1980 ஆம் ஆண்டில், "சாக்கை கூத்து", கூடியாட்டம் பற்றிய சர்வதேச விழிப்புணர்வை இவர் பரப்பினார், ஒரு சில ஐரோப்பிய மாணவர்களுக்கு கூட்டியாட்டம் பற்றிய வழிகாட்டுதலையும், ஜெர்மனி, பிரான்ஸ் மற்றும் போலந்து உள்ளிட்ட ஒரு ஐரோப்பிய சுற்றுப்பயணத்தில் தனது குழுவை வழிநடத்தி அவர்களுக்கு உதவினார். இது இந்திய கலாச்சார அமைப்பின் உதவியாலும், அவற்றின் ஐரோப்பிய சகாக்கள் மூலமும் சாத்தியமானது.
வெளி இணைப்புகள்
பகுப்பு:திருச்சூர் மாவட்ட நபர்கள்